
Návrh
Vyhláška 
Ministerstva životného prostredia Slovenskej republiky
z ........ 2026,
ktorou sa mení a dopĺňa vyhláška Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení vyhlášky č. 320/2017 Z. z.

Ministerstvo životného prostredia Slovenskej republiky podľa § 105 ods. 3 písm. b) zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov ustanovuje:

Čl. I

Vyhláška Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení vyhlášky č. 320/2017 Z. z. sa mení a dopĺňa takto:

1. Za § 1 sa vkladá nový § 2, ktorý vrátane nadpisu znie:
„§ 2
Prechodné ustanovenia
(1) Ohlásenie o vzniku odpadu a nakladaní s ním za kalendárny rok 2026 sa podáva podľa Katalógu odpadov v znení účinnom do 8. decembra 2026; v tomto ohlásení sa za celé obdobie kalendárneho roka 2026 použijú katalógové čísla odpadov platné do 8. decembra 2026.“. 

Doterajšie § 2 a 3 sa označujú ako § 3 a 4. 

2. V prílohe č. 1 časti B. Zoznam skupín, podskupín, druhov a poddruhov odpadov sa riadok „09 01 11 fotoaparáty na jedno použitie s batériami zaradenými do 16 06 01, 16 06 02 alebo 16 06 03 N“ nahrádza riadkom „09 01 11 fotoaparáty na jedno použitie s batériami zaradenými do 16 06 01, 16 06 04, 16 06 07 až 16 06 11 alebo 16 06 14 N“.

3. V prílohe č. 1 časti B. Zoznam skupín, podskupín, druhov a poddruhov odpadov sa za riadok „10 08 20 odpady z úpravy chladiacej vody iné ako uvedené v 10 08 19 O“ vkladajú nové riadky „10 08 21 trosky z recyklácie odpadových lítiových batérií obsahujúce nebezpečné látky N“, „10 08 22 trosky z recyklácie odpadových lítiových batérií, iné ako uvedené v 10 08 21 O“, „10 08 23 trosky z recyklácie odpadových niklových batérií obsahujúce nebezpečné látky N“, „10 08 24 trosky z recyklácie odpadových niklových batérií, iné ako uvedené v 10 08 23 O“, „10 08 25 trosky z recyklácie iných odpadových batérií obsahujúce nebezpečné látky okrem 10 04 01, 10 08 21 a 10 08 23 N“ a „10 08 26 trosky z recyklácie iných odpadových batérií, iné ako uvedené v 10 08 25 O“.

4. V prílohe č. 1 časti B. Zoznam skupín, podskupín, druhov a poddruhov odpadov sa riadky „16 06	BATÉRIE A AKUMULÁTORY“, „16 06 01 olovené batérie N“, „16 06 02 niklovo-kadmiové batérie N“, „16 06 03 batérie obsahujúce ortuť N“, „16 06 04 alkalické batérie iné ako uvedené v 16 06 03 O“, „16 06 05 iné batérie a akumulátory O“ a „16 06 06 oddelene zhromažďovaný elektrolyt z batérií a akumulátorov N“ nahrádzajú riadkami „16 06 ODPADY Z VÝROBY, DISTRIBÚCIE A POUŽÍVANIA BATÉRIÍ“, „16 06 01 odpadové olovené kyselinové batérie N“, „16 06 02 odpadové niklovo-kadmiové batérie N“, „16 06 03 odpadové batérie obsahujúce ortuť N“, „16 06 04 odpadové alkalické batérie (iné ako uvedené v 16 06 03) N“, „16 06 06 oddelene zhromažďovaný elektrolyt z odpadových batérií N“, „16 06 07 odpadové lítiové batérie N“, „16 06 08 odpadové niklové batérie iné ako uvedené v 16 06 02 (napríklad NiMH, NaNiCl2) N“, „16 06 09 odpadové zinkové batérie vrátane batérií na báze oxidu strieborného N“, „16 06 10 odpadové sodíkové batérie obsahujúce nebezpečné látky (okrem 16 06 11) N“, „16 06 11 odpadové sodíkovo-sírové batérie N“, „16 06 12 iné odpadové sodíkové batérie (okrem 16 06 10 a 16 06 11) O“, „16 06 13 zmiešané odpadové batérie N“, „16 06 14 iné odpadové batérie obsahujúce nebezpečné látky N“, „16 06 15 odpadové batérie inak nešpecifikované, iné ako uvedené v 16 06 12 a 16 06 14 O“, „16 06 22 odpad z výroby olovených kyselinových batérií obsahujúci nebezpečné látky (napríklad olovenú pastu) N“, „16 06 23 odpad z výroby olovených kyselinových batérií iný ako uvedený v 16 06 22 O“, „16 06 24 odpad z výroby lítiových batérií obsahujúci nebezpečné látky (napríklad odrezky katódového materiálu, katódový kal, batériové články, moduly a/alebo sady nevyhovujúcej kvality) N“, „16 06 25 odpad z výroby lítiových batérií iný ako uvedený v 16 06 24 (napríklad odrezky anód) O“, „16 06 26 odpad z výroby niklových batérií obsahujúci nebezpečné látky (napríklad kvapalný a tuhý katódový materiál) N“, „16 06 27 odpad z výroby niklových batérií iný ako uvedený v 16 06 26 O“, „16 06 28 odpad z výroby alkalických batérií obsahujúci nebezpečné látky N“, „16 06 29 odpad z výroby alkalických batérií iný ako uvedený v 16 06 28 O“, „16 06 30 odpad z výroby zinkových batérií obsahujúci nebezpečné látky N“, „16 06 31	odpad z výroby zinkových batérií iný ako uvedený v 16 06 30 O“, „16 06 32 odpad z výroby sodíkových batérií obsahujúci nebezpečné látky N“, „16 06 33 odpad z výroby sodíkových batérií iný ako uvedený v 16 06 32 O“, „16 06 34 odpad z výroby batérií obsahujúci nebezpečné látky iné ako uvedené v 16 06 22, 16 06 24, 16 06 26, 16 06 28, 16 06 30 a 16 06 32 N“ a „16 06 35 odpad z výroby batérií iný ako uvedený v 16 06 23, 16 06 25, 16 06 27, 16 06 29, 16 06 31 a 16 06 33 O“.

5. V prílohe č. 1 časti B. Zoznam skupín, podskupín, druhov a poddruhov odpadov sa riadok „19 02 11 iné odpady obsahujúce nebezpečné látky N“ nahrádza riadkami „19 02 12 tuhé soli a roztoky obsahujúce ťažké kovy z recyklácie batérií N“ a „19 02 13 iné odpady obsahujúce nebezpečné látky N“.

6. V prílohe č. 1 časti B. Zoznam skupín, podskupín, druhov a poddruhov odpadov sa za riadok „19 13 08 vodné kvapalné odpady a vodné koncentráty zo sanácie podzemnej vody iné ako uvedené v 19 13 07 O“ vkladajú riadky „19 14 MEDZIFRAKCIE Z TEPELNÉHO A/ALEBO MECHANICKÉHO SPRACOVANIA ODPADOVÝCH BATÉRIÍ A ODPADU Z VÝROBY BATÉRIÍ“, „19 14 01 medzifrakcia z tepelného a/alebo mechanického spracovania odpadových olovených kyselinových batérií a odpadu z výroby olovených kyselinových batérií obsahujúca zmes elektródových materiálov N“, „19 14 02 medzifrakcia z tepelného a/alebo mechanického spracovania odpadových lítiových batérií a odpadu z výroby lítiových batérií obsahujúca zmes elektródových materiálov N“, „19 14 03 medzifrakcia z tepelného a/alebo mechanického spracovania odpadových niklových batérií a odpadu z výroby niklových batérií obsahujúca zmes elektródových materiálov N“, „19 14 04 medzifrakcia z tepelného a/alebo mechanického spracovania odpadových alkalických batérií a odpadu z výroby alkalických batérií obsahujúca zmes elektródových materiálov N“, „19 14 05 medzifrakcia z tepelného a/alebo mechanického spracovania odpadových zinkových batérií a odpadu z výroby zinkových batérií obsahujúca zmes elektródových materiálov N“, „19 14 06 medzifrakcia z tepelného a/alebo mechanického spracovania odpadových sodíkových batérií a odpadu z výroby sodíkových batérií obsahujúca zmes elektródových materiálov N“, „19 14 07 medzifrakcia z tepelného a/alebo mechanického spracovania odpadových batérií a odpadu z výroby batérií obsahujúca zmes elektródových materiálov, inak nešpecifikovaná v 19 14 01 až 19 14 06 N“ a „19 14 08 zliatiny z recyklácie odpadových batérií (v celistvej forme) O“.

7. V prílohe č. 1 časti B. Zoznam skupín, podskupín, druhov a poddruhov odpadov sa vypúšťajú riadky „20 01 33 batérie a akumulátory uvedené v 16 06 01, 16 06 02, alebo 16 06 03 a netriedené batérie a akumulátory obsahujúce tieto batérie N“ a „20 01 34 batérie a akumulátory iné ako uvedené v 20 01 33  O“.

8. V prílohe č. 1 časti B. Zoznam skupín, podskupín, druhov a poddruhov odpadov sa za riadok „20 01 41 odpady z vymetania komínov O“ vkladajú riadky „20 01 42 odpadové batérie zahrnuté v 16 06 01 až 16 06 04, 16 06 08 až 16 06 11 alebo 16 06 14 a zmiešané odpadové batérie obsahujúce tieto odpadové batérie vrátane 16 06 07 N“, „20 01 43 odpadové lítiové batérie zahrnuté v 16 06 07 N“ a „20 01 44 odpadové batérie iné ako uvedené v 20 01 42 a 20 01 43 O“.

9. V prílohe č. 1 časti B Zoznam skupín, podskupín, druhov a poddruhov odpadov sa za katalógové čísla odpadov „01 03 99, 01 04 99, 01 05 99, 02 01 99, 02 02 99, 02 03 99, 02 04 99, 02 05 99, 02 06 99, 02 07 99, 03 01 99, 03 02 99, 03 03 99, 04 01 99, 04 02 99, 05 01 99, 05 06 99, 05 07 99, 06 01 99, 06 02 99, 06 03 99, 06 04 99, 06 06 99, 06 07 99, 06 08 99, 06 09 99, 06 10 99, 06 11 99, 06 13 99, 07 01 99, 07 02 99, 07 03 99, 07 04 99, 07 05 99, 07 06 99, 07 07 99, 08 01 99, 08 02 99, 08 03 99, 08 04 99, 09 01 99, 10 01 99, 10 02 99, 10 03 99, 10 04 99, 10 05 99, 10 06 99, 10 07 99, 10 08 99, 10 09 99, 10 10 99 10 11 99, 10 12 99, 10 13 99, 11 01 99, 11 02 99, 11 05 99, 12 01 99, 16 01 99, 16 07 99, 19 01 99, 19 02 99, 19 05 99, 19 06 99, 19 08 99, 19 09 99, 19 11 99, 20 01 99, 20 03 99,“ dopĺňa kategória odpadu ostatný odpad „O“.

ČI. II

Táto vyhláška nadobúda účinnosť 9. decembra 2026. 



